钦定古今图书集成/历象汇编/庶征典/第076卷 > 《礼记》 > 《月令》
## 钦定古今图书集成/历象汇编/庶征典/第076卷 > 《礼记》 > 《月令》

孟春行夏令，则雨水不时。

〈注〉此巳火之气所泄也。

行秋令，则其民大疫，猋风暴雨总至。

〈注〉此申金之气所伤也。

行冬令，则水潦为败。

〈注〉此亥水之气所淫也。

季春行秋令，则淫雨早降。

〈注〉“戌土”之气所应也。

孟夏行秋令，则苦雨数来。

〈注〉“申”，金之气所泄也。

仲冬行秋令，则天时雨汁。

〈注〉雨雪杂下曰“汁”，酉金之气所淫也。